Eiropas Parlamenta Rezolūcija (2010. gada 5. maijs) ar konstatējumiem, kas ir neatņemama daļa no Lēmuma par Eiropas Jūras drošības aģentūras 2008. finanšu gada budžeta izpildes apstiprināšanu



Oficiālais Vēstnesis L 252 , 25/09/2010 Lpp. 170 - 172



Eiropas Parlamenta Rezolūcija ( 2010. gada 5. maijs) ar konstatējumiem, kas ir neatņemama daļa no Lēmuma par Eiropas Jūras drošības aģentūras 2008. finanšu gada budžeta izpildes apstiprināšanu EIROPAS PARLAMENTS, ņemot vērā Eiropas Jūras drošības aģentūras 2008. finanšu gada galīgos pārskatus, ņemot vērā Revīzijas palātas ziņojumu par Eiropas Jūras drošības aģentūras 2008. finanšu gada pārskatiem, ar Aģentūras atbildēm [1], ņemot vērā Padomes 2010. gada 16. februāra ieteikumu (5827/2010 – C7-0061/2010), ņemot vērā EK līguma 276. pantu un Līguma par Eiropas Savienības darbību 319. pantu, ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [2], un jo īpaši tās 185. pantu, ņemot vērā Eiropas Parlamenta un Padomes 2002. gada 27. jūnija Regulu (EK) Nr. 1406/2002 par Eiropas Jūras drošības aģentūras izveidi [3] un jo īpaši tās 19. pantu, ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [4], un jo īpaši tās 94. pantu, ņemot vērā Reglamenta 77. pantu un VI pielikumu, ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0081/2010), A. tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi, B. tā kā 2009. gada 23. aprīlī Parlaments sniedza Eiropas Jūras drošības aģentūras direktoram apstiprinājumu par Aģentūras 2007. finanšu gada budžeta izpildi [5] un lēmumam par budžeta izpildes apstiprināšanu pievienotajā rezolūcijā cita starpā: - norādīja, ka Revīzijas palāta konstatēja 32 apropriāciju pārvietojumus, kas bija veikti 2007. gadā, un atzīmēja Revīzijas palātas pausto kritiku par tik lielu pārvietojumu skaitu, - konstatēja, ka tāpat kā 2006. gadā Revīzijas palāta ir atklājusi – juridiskās saistības bija iegrāmatotas pirms attiecīgajām budžeta saistībām, - aicināja Aģentūru nodrošināt pārredzamas un nediskriminējošas darbā pieņemšanas procedūras, šajā nolūkā it īpaši nodrošinot Personāla komitejas līdzdalību, Darbība 1. pauž vilšanos, ka Aģentūrai neizdevās sagatavot daudzgadu darba programmu un ka tās ikgadējā darba programma nebija saistīta ar tās budžeta saistībām; uzsver, ka ir svarīgi, lai Aģentūra, plānojot savu turpmāko darbību, noteiktu SMART mērķus un RACER rādītājus, pēc kuriem varētu novērtēt paveikto; tomēr ņem vērā Aģentūras atbildi, kurā tā apliecina, ka ir uzlabojusi 2009. gada darba programmu, nosakot mērķus un galvenos darbības rādītājus un izveidojot labāku resursu plānošanas sistēmu; tādēļ prasa pēc iespējas drīz iepazīstināt Parlamentu ar šo stratēģiju; aicina Aģentūru arī apsvērt Ganta diagrammas ieviešanu visu tās pamatdarbību plānošanā, lai ātri varētu noteikt, cik daudz laika katrs darbinieks pavada, strādājot pie konkrēta projekta, un lai sekmētu uz rezultātu gūšanu orientētu pieeju; 2. aicina Aģentūru nākamajam Revīzijas palātas ziņojumam pievienojamajā tabulā salīdzināt veikumu tajā finanšu gadā, kuram jāapstiprina budžeta izpilde, ar veikumu iepriekšējā finanšu gadā, lai iestādei, kas apstiprina budžeta izpildi, dotu iespēju labāk novērtēt Aģentūras darbību no gada gadā; Budžeta un finanšu vadība 3. atzinīgi vērtē to, ka Revīzijas palāta uzskata Aģentūras 2008. gada pārskatus par ticamiem un tiem pakārtotos darījumus kopumā par likumīgiem un pareiziem; 4. atzīmē, ka Aģentūrai no Savienības 2008. gada budžeta bija piešķirti EUR 44300000 saistību apropriācijās un EUR 46890000 – maksājumu apropriācijās; 5. pauž bažas, ka Revīzijas palāta atkal ir atklājusi daudzus budžeta pārvietojumus 2008. gadā (2008. gadā – 52 un 2007. gadā – 32); ņem vērā Aģentūras atbildi, kurā tā norāda, ka administratīvajiem izdevumiem paredzētie pārvietojumi attiecās tikai uz 2008./2009. gadu un bija saistīti ar Aģentūras pārcelšanos uz pastāvīgo biroju telpām; pauž bažas jo īpaši par to, ka laikā no 2008. gada jūnija līdz novembrim ar personāla izmaksām saistītās apropriācijas vairāk nekā EUR 2000000 apmērā tika pārvietotas uz administratīvajiem izdevumiem paredzētajām budžeta pozīcijām, šādi palielinot apropriāciju summu, ko pārvieto uz 2009. gada budžetu, un samazinot Komisijai atmaksājamo summu; tomēr ņem vērā Aģentūras atbildi, ka tā turpinās īstenot centienus, lai uzlabotu plānošanas un uzraudzības procesu, šādi samazinot budžeta grozījumu skaitu; 6. konstatē, ka tāpat kā 2006. un 2007. gadā Revīzijas palāta atkal ir atklājusi – juridiskās saistības ir iegrāmatotas pirms attiecīgajām budžeta saistībām; tādēļ aicina Aģentūru straujāk īstenot apmācību un saziņas pasākumus, lai turpmāk šādu situāciju vairs nepieļautu; turklāt prasa, lai 2009. gada darbības pārskatā Aģentūra ziņotu par šajā sakarā veiktajiem pasākumiem; 7. pieņem zināšanai, ka Aģentūra 2008. gadā ir uzrādījusi ienākumus no procentiem EUR 519598,10 apmērā un ka daļa no šīs summas, proti, EUR 472251,18, ir atmaksāta Enerģētikas un transporta ģenerāldirektorātam, savukārt atlikusī summa EUR 47346,92 apmērā iegrāmatota kā uzkrājumi un nākamo periodu ienākumi; ņemot vērā gada pārskatus un procentu ienākumu apmēru, secina, ka Aģentūrai pastāvīgi ir ārkārtīgi lieli naudas līdzekļu uzkrājumi; ar gandarījumu konstatē, ka Aģentūras naudas līdzekļu uzkrājumi 2008. gada 31. decembrī veidoja vairs tikai EUR 3610677,41; aicina Komisiju apzināt veidus, kā nodrošināt, lai pilnībā tiktu īstenots uz vajadzībām balstīts skaidras naudas pārvaldības princips, kā noteikts Regulas (EK, Euratom) Nr. 2343/2002 15. panta 5. punktā, un norāda uz vajadzību mainīt pieeju, lai nodrošinātu, ka Aģentūras skaidras naudas rezerves ir pēc iespējas mazākas ilgtermiņā; Iekšējā revīzija un cilvēkresursi 8. apstiprina, ka 2008. gada beigās Aģentūra ir īstenojusi 25 no 32 ieteikumiem, kurus kopš 2006. gada ir sniedzis Iekšējās revīzijas dienests (IRD); atzīmē, ka par "ļoti svarīgiem" uzskatītie ieteikumi ir saistīti ar Civildienesta noteikumu īstenošanas kārtību attiecībā uz pagaidu darbinieku pieņemšanu darbā saskaņā ar Civildienesta noteikumiem, atlases procedūras pārbaudēm, lai nodrošinātu lielāku pārredzamību un vienlīdzīgu attieksmi pret kandidātiem, karjeras plānošanas stratēģijas (tostarp apmācības, sagatavošanas un konsultēšanas pasākumu) izstrādi, kā arī cilvēkresursu labāku plānošanu; 9. norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju [6] par aģentūru darbību, finanšu pārvaldību un kontroli. [1] OV C 304, 15.12.2009., 55. lpp. [2] OV L 248, 16.9.2002., 1. lpp. [3] OV L 208, 5.8.2002., 1. lpp. [4] OV L 357, 31.12.2002., 72. lpp. [5] OV L 255, 26.9.2009., 172. lpp. [6] Pieņemtie teksti, P7_TA(2010)0139 (skatīt šā Oficiālā Vēstneša 241. lpp.). --------------------------------------------------